Lietuvos gyvenviečių herbai

Lietuvos gyvenviečių herbai – pagrindiniai Lietuvoje esančių gyvenviečių heraldiniai atributai, kuriuos turi 443 gyvenvietės. Lietuvoje herbai suteikiami ne tik miestams ir miesteliams, bet ir kaimo vietovėms (visų pirma seniūnijų centrams). Herbus tvirtinimui teikia Lietuvos heraldikos komisija, juos tvirtina Lietuvos Prezidentas. Pagal dabar galiojančią praktiką, gyvenviečių herbus naudoja ir atitinkami administraciniai vienetai – savivaldybės ir seniūnijos (jeigu jos neturi patvirtintų kitokių herbų).

2026 m. sausio 1 d. duomenimis, Lietuvos prezidento oficialiai patvirtintus herbus turi 446 gyvenvietės – 102 iš 103 Lietuvos miestų (neturi tik Panemunė), 210 iš 263 Lietuvos miestelių, taip pat 133 kaimai bei 1 miesto dalis (Šventoji). Visos gyvenvietės, iki 1990 m. kada nors turėjusios herbus, turi atnaujintus dabartinius herbus, išskyrus Darsūniškį ir Jonušavą. Pastaraisiais metais kasmet patvirtinama iki 10 herbų, priklausomai nuo gyvenviečių bendruomenių reiškiamo aktyvumo ir patriotiškumo. Taip savo herbus įgijo ir tiesiog kaimai (ne seniūnijų centrai), kuriuose veikė stiprios, iniciatyvios bendruomenės.Kas gali turėti herbą? 2008-09-10, Delfi.lt (tikrinta 2025-12-11).Herbo neturi vienintelis Lietuvos miestas bei apie pusšimtis miestelių m.diena.lt 2023-08-15 

 Istorija 
 XIII–XVIII amžiai 

LDK laikais miestų heraldika buvo susijusi su savivalda, kadangi tik savivaldos teises turintys miestai galėdavo turėti herbą. Savivalda būdavo patvirtinama Magdeburgo teisėmis, kurias nuo XIII a. iki XVIII a. vidurio Lietuvoje turėjo per 20 miestų. 1776 m. dauguma jų neteko Magdeburgo teisių dėl naujų mokesčių nuostatų, tad jie neteko ir herbų – savivalda išliko tik Vilniui, Kaunui, Trakams ir keliems privatiems miestams. Amžių tėkmėje herbai suteikti:
 XIII a. Klaipėdai,
 XIV a. Vilniui,
 XV a. Kaunui ir Trakams,
 XVI a. Alytui, Biržams, Lazdijams, Merkinei, Skuodui, Veliuonai, Virbaliui, Vištyčiui,
 XVII a. Joniškiui, Jurbarkui, Kėdainiams, Kretingai, Kudirkos Naumiesčiui, Simnui, Šeduvai, Varniams, Vilkaviškiui,
 XVIII a. Liudvinavui, Šiauliams, Viekšniams.

Vilniaus herbas vaizdavo šv. Kristupą, Kauno – stumbrą, Veliuonos – karpį, Biržų – juodą Radvilų erelį baltoje vėliavoje, Kėdainių – pasagą su 3 kryželiais, Jurbarko – 3 dvigubas lelijas, Naumiesčio – elnio galvą, Alytaus – rožę, Varnių – šv. Jurgį.

 1791–1792 metai 

Vėlesnei Lietuvos gyvenviečių herbų plėtrai pasitarnavo Ketverių metų seimas 1788–1792 m. Šis seimas 1791 m. balandžio 18 d. priėmė naują miestų įstatymą ir kelis poįstatyminius aktus, kurie nustatė savivaldų, pavadintų laisvaisiais miestais, kūrimą. Tuo pačiu buvo numatytas ir herbinių atspaudų naudojimas. Visi miestai, netekę teisių 1776 m., įgijo teisę jas atkurti. Savivaldas kurti galėjo ir apskričių (pavietų) centrai, taip pat kitos gyvenvietės, jei jų veiklos pobūdis atitiko ATR valdovo išduotą laisvojo miesto privilegiją. Dėl šių aplinkybių nuo 1791 m. lapkričio iki 1792 m. birželio per 7,5 mėnesių laikotarpį dabartinės Lietuvos teritorijoje miestų privilegijas ir herbus gavo 55 gyvenvietės, dar 19 LDK gyvenviečių gavo herbus dabartinėje Baltarusijos, Latvijos ir Lenkijos teritorijoje.

 Mėnuo  Herbai 1791 m. lapkritis  5 herbai – Baisogalos herbas, Liudvinavo herbas, Prienų herbas, Punios herbas, Šiaulių herbas 1791 m. gruodis  6 herbai – Darsūniškio herbas, Kalvarijos herbas, Liubavo herbas, Rumšiškių herbas, Telšių herbas, Vilkaviškio herbas 1792 m. sausis  6 herbai – Anykščių herbas, Babtų herbas, Kėdainių herbas, Plungės herbas, Stakliškių herbas, Žaslių herbas 1792 m. vasaris  8 herbai – Gargždų herbas, Maišiagalos herbas, Marijampolės herbas, Pilviškių herbas, Platelių herbas, Užpalių herbas, Veliuonos herbas, Žiežmarių herbas 1792 m. kovas  10 herbų – Balninkų herbas, Josvainių herbas, Karmėlavos herbas, Kvėdarnos herbas, Nemunaičio herbas, Raseinių herbas, Rietavo herbas, Šeduvos herbas, Veiviržėnų herbas, Vilkijos herbas 1792 m. balandis  6 herbai – Ariogalos herbas, Daugų herbas, Perlojos herbas, Vabalninko herbas, Vainuto herbas, Žemaičių Naumiesčio herbas 1792 m. gegužė  9 herbai – Degučių herbas, Jurbarko herbas, Kernavės herbas, Skirsnemunės herbas, Sudargo herbas, Tryškių herbas, Ukmergės herbas, Viekšnių herbas, Žvingių herbas 1792 m. birželis  5 herbai – Akmenės herbas, Biržų herbas, Simno herbas, Šakynos herbas, Valkininkų herbas Iš viso  55 herbai

Dar keli senieji miestai savivaldą atkūrė ir neturėdami valdovo privilegijos. Tačiau jau 1792 m. susikūrė prieš reformas nukreipta konfederacija, kuri privertė ATR valdovą Stanislovą Augustą atšaukti savivaldų įstatymą. 1793 m. įvyko Antrasis ATR padalijimas, o 1795 m. ir galutinis, Trečiasis ATR padalijimas. Lietuvą užėmė Rusija ir Prūsija, heraldika nustumta užmarštin.

 Carmetis 

Carmečiu senieji miestų simboliai, papildyti Rusijos imperijos dvigalviu ereliu, buvo naudojami tik gubernijų ir apskričių antspauduose, kol galutinai buvo panaikinti po 1831 m. sukilimo. 1843–1845 m. buvo sukurta keletas rusiškų herbų gubernijų ir apskričių centrams – Ukmergės, Vilniaus, Kauno, Zarasų, Panevėžio, Raseinių, Švenčionių, Telšių, Trakų, Šiaulių.Гербы городовъ, губернiй, областей и посадовъ Россiйской Имперiи, внесенные въ полное собранiе законовъ съ 1649 по 1900 годъ, сост. П. П. фонъ Винклер. – С.-Петербургъ, 1900. Jie nuo istorinių skyrėsi simbolika, be to, miestai ir teritoriniai vienetai turėjo vienodus, o ne atskirus kaip iki tol herbus.

 Tarpukaris 

XX a. tarpukariu herbus vėl išpopuliarino Tadas Daugirdas, Bronius Šaliamoras ir Antanas Aleksandravičius, kurie išleido daug senųjų herbų – tiesa, jie buvo atnaujinti, perpiešti, savitai ornamentuoti. Tačiau oficialiai per tarpukarį nebuvo sukurtas nė vienas naujas herbas.

 Sovietmetis 

Užėjus sovietmečiui miestų heraldika vėl pamiršta. Tik 1966 m. buvo sukurta Respublikinė heraldikos komisija prie LTSR kultūros ministerijos, kuri ėmėsi kurti naujus herbus. Kai kurių miestų buvo atkurti senieji herbai, neturėjusiems senųjų sukurti naujieji. Tačiau po 1970 m. liepą vykusios Dainų šventės LKP CK antrasis sekretorius Valerijus Charazovas sustabdė šios komisijos veiklą dėl neva buržuazinio nacionalizmo propagavimo, bet komisija miestų herbų etalonus tvirtino dar bent iki rudens.Vytautas Jakelaitis. Baltos dėmės Vilniaus herbo istorijoje: Iš atsiminimų. – „Vakarinės naujienos“, 1989-08-18, psl. 6.Joniškio miesto antspaudai ir herbas. Lietuvos istorijos metraštis. 1989 metai. Per tą laiką buvo sukurti 46 Lietuvos miestų ir miestelių herbai.

 Metai  Respublikinio pavaldumo miestai  Rajonų centrai  Kiti miestai  Miesteliai  Iš viso 1968 m.  Klaipėdos herbas, Neringos herbas,  Šiaulių herbas  Alytaus herbas, Kaišiadorių herbas, Kėdainių herbas, Mažeikių herbas, Pakruojo herbas, Šilalės herbas, Šilutės herbas, Širvintų herbas  -  Rumšiškių herbas  12 herbų 1969 m.  Druskininkų herbas, Kauno herbas, Panevėžio herbas  Plungės herbas, Tauragės herbas, Utenos herbas, Vilkaviškio herbas, Zarasų herbas  Ariogalos herbas, Pabradės herbas  Kernavės herbas  11 herbų 1970 m.  Palangos herbas  Anykščių herbas, Biržų herbas, Gargždų herbas, Ignalinos herbas, Jonavos herbas, Joniškio herbas, Jurbarko herbas, Kapsuko herbas, Kelmės herbas, Kretingos herbas, Kupiškio herbas, Lazdijų herbas, Molėtų herbas, Pasvalio herbas, Rokiškio herbas, Skuodo herbas, Šakių herbas, Telšių herbas, Ukmergės herbas, Varėnos herbas  Kybartų herbas, Rietavo herbas  -  23 herbai Iš viso  7 herbai  33 herbai  4 herbai  2 herbai  46 HERBAI

Herbai vėl atgijo vėlyvuoju sovietmečiu XX a. 9-ojo dešimtmečio viduryje. Tarybų Lietuvos enciklopedija 1986 m. oficialiai išspausdino visus 46 sovietmečiu patvirtintus herbus. 1987 m. atkurta heraldikos komisija.

 Dabartinė Lietuva 

1990 m. atkūrus Lietuvos nepriklausomybę, herbų atkūrimo procesai taip pat atnaujinti, jų oficialus kūrimas ir patvirtinimas prasidėjo 1991 m. bei tęsiasi iki pat dabar.

 Metai  Herbai 1991 m.  7 herbai – Joniškio herbas, Kalvarijos herbas, Kėdainių herbas, Kriūkų herbas, Šiaulių herbas, Telšių herbas, Vilniaus herbas 1992 m.  11 herbų – Akmenės herbas, Anykščių herbas, Baisogalos herbas, Klaipėdos herbas, Radviliškio herbas, Skuodo herbas, Švenčionių herbas, Ukmergės herbas, Veiviržėnų herbas, Veliuonos herbas, Žaslių herbas 1993 m.  12 herbų – Jurbarko herbas, Kauno herbas, Kražių herbas, Kretingos herbas, Kudirkos Naumiesčio herbas, Obelių herbas, Pakruojo herbas, Panevėžio herbas, Perlojos herbas, Rokiškio herbas, Valkininkų herbas, Virbalio herbas 1994 m.  8 herbai – Babtų herbas, Druskininkų herbas, Garliavos herbas, Kuršėnų herbas, Lazdijų herbas, Maišiagalos herbas, Pagėgių herbas, Šeduvos herbas 1995 m.  7 herbai – Alytaus herbas, Birštono herbas, Linkuvos herbas, Pašvitinio herbas, Šiaulėnų herbas, Šilutės herbas, Varėnos herbas 1996 m.  17 herbų – Grigiškių herbas, Jonavos herbas, Kaišiadorių herbas, Kazlų Rūdos herbas, Mažeikių herbas, Merkinės herbas, Palangos herbas, Prienų herbas, Rietavo herbas, Rozalimo herbas, Salantų herbas, Švenčionėlių herbas, Trakų herbas, Utenos herbas, Vilkaviškio herbas, Visagino herbas, Zarasų herbas 1997 m.  21 herbas – Biržų herbas, Eišiškių herbas, Gargždų herbas, Ignalinos herbas, Klovainių herbas, Kupiškio herbas, Lygumų herbas, Lukšių herbas, Marijampolės herbas, Molėtų herbas, Neringos herbas, Pandėlio herbas, Pasvalio herbas, Platelių herbas, Plungės herbas, Stakliškių herbas, Širvintų herbas, Tauragės herbas, Vabalninko herbas, Varnių herbas, Žeimelio herbas 1998 m.  19 herbų – Barzdų herbas, Daugų herbas, Karmėlavos herbas, Kelmės herbas, Kernavės herbas, Kybartų herbas, Kidulių herbas, Naujosios Akmenės herbas, Punios herbas, Raudonės herbas, Rumšiškių herbas, Siesikų herbas, Šakių herbas, Užpalių herbas, Viekšnių herbas, Vilkijos herbas, Žagarės herbas, Žemaičių Naumiesčio herbas, Žiežmarių herbas 1999 m.  24 herbai – Bartninkų herbas, Čekiškės herbas, Dusetų herbas, Elektrėnų herbas, Grinkiškio herbas, Gruzdžių herbas, Kačerginės herbas, Kairių herbas, Kartenos herbas, Kruopių herbas, Lekėčių herbas, Meškuičių herbas, Nemunaičio herbas, Pajevonio herbas, Papilės herbas, Pilviškių herbas, Seredžiaus herbas, Sidabravo herbas, Simno herbas, Šakynos herbas, Šaukėnų herbas, Ventos herbas, Vievio herbas, Vištyčio herbas 2000 m.  12 herbų – Antalieptės herbas, Bubių herbas, Griškabūdžio herbas, Kvėdarnos herbas, Plokščių herbas, Raudėnų herbas, Sudargo herbas, Šalčininkų herbas, Švėkšnos herbas, Užvenčio herbas, Veisiejų herbas, Želvos herbas 2001 m.  15 herbų – Ariogalos herbas, Balbieriškio herbas, Butrimonių herbas, Gražiškių herbas, Jašiūnų herbas, Kulautuvos herbas, Kužių herbas, Lentvario herbas, Liudvinavo herbas, Raguvos herbas, Senųjų Trakų herbas, Sintautų herbas, Šiaulių herbas, Šilalės herbas, Tauragnų herbas 2002 m.  21 herbas – Debeikių herbas, Domeikavos herbas, Ylakių herbas, Jiezno herbas, Kietaviškių herbas, Krosnos herbas, Kuktiškių herbas, Mosėdžio herbas, Nevarėnų herbas, Priekulės herbas, Raseinių herbas, Saldutiškio herbas, Semeliškių herbas, Skirsnemunės herbas, Sudeikių herbas, Svėdasų herbas, Šeštokų herbas, Šėtos herbas, Šiluvos herbas, Tytuvėnų herbas, Vandžiogalos herbas 2003 m.  12 herbų – Alsėdžių herbas, Betygalos herbas, Gelgaudiškio herbas, Ginkūnų herbas, Laukuvos herbas, Leipalingio herbas, Ramygalos herbas, Seirijų herbas, Troškūnų herbas, Viduklės herbas, Viešvėnų herbas, Žemaičių Kalvarijos herbas 2004 m.  15 herbų – Daugailių herbas, Daujėnų herbas, Gaurės herbas, Leliūnų herbas, Marcinkonių herbas, Miroslavo herbas, Nemenčinės herbas, Pakuonio herbas, Salako herbas, Sedos herbas, Šaukoto herbas, Tirkšlių herbas, Tryškių herbas, Upytės herbas, Veiverių herbas 2005 m.  20 herbų – Išlaužo herbas, Joniškėlio herbas, Kamajų herbas, Kavarsko herbas, Kazokiškių herbas, Kriukų herbas, Lapių herbas, Mažonų herbas, Nemakščių herbas, Rudiškių herbas, Rusnės herbas, Sasnavos herbas, Skaistgirio herbas, Skaudvilės herbas, Šilavoto herbas, Taujėnų herbas, Vaškų herbas, Vyžuonų herbas, Zapyškio herbas, Žygaičių herbas 2006 m.  23 herbai – Adutiškio herbas, Ašmintos herbas, Balninkų herbas, Batakių herbas, Beižionių herbas, Degučių herbas, Dieveniškių herbas, Ežerėlio herbas, Gilučių herbas, Girkalnio herbas, Josvainių herbas, Juodupės herbas, Kapčiamiesčio herbas, Krekenavos herbas, Naujosios Ūtos herbas, Nemunėlio Radviliškio herbas, Pabradės herbas, Pastrėvio herbas, Pivašiūnų herbas, Stoniškių herbas, Vainuto herbas, Viešintų herbas, Vilkyškių herbas 2007 m.  11 herbų – Alvito herbas, Degučių herbas, Karsakiškio herbas, Klausučių herbas, Krokialaukio herbas, Kruonio herbas, Luokės herbas, Paįstrio herbas, Raudondvario herbas, Žeimių herbas, Židikų herbas 2008 m.  22 herbai – Alovės herbas, Aukštadvario herbas, Gaižaičių herbas, Giedraičių herbas, Juknaičių herbas, Jūrės herbas, Kulių herbas, Laižuvos herbas, Leckavos herbas, Mielagėnų herbas, Miežiškių herbas, Naujamiesčio herbas, Pabaisko herbas, Saugų herbas, Smilgių herbas, Šunskų herbas, Šventosios herbas, Traupio herbas, Tverų herbas, Upninkų herbas, Vadoklių herbas, Velžio herbas 2009 m.  19 herbų – Akademijos herbas, Antanavo herbas, Baltosios Vokės herbas, Deltuvos herbas, Dovilų herbas, Endriejavo herbas, Kaltinėnų herbas, Liolių herbas, Neveronių herbas, Pajūrio herbas, Palomenės herbas, Pušaloto herbas, Ringaudų herbas, Samylų herbas, Satkūnų herbas, Upynos herbas, Užliedžių herbas, Vaiguvos herbas, Žvingių herbas 2010 m.  5 herbai – Bijotų herbas, Gardamo herbas, Kirkilų herbas, Pagramančio herbas, Rūdiškių herbas 2011 m.  19 herbų – Aleksandrijos herbas, Andrioniškio herbas, Barstyčių herbas, Bubių herbas, Judrėnų herbas, Katyčių herbas, Kintų herbas, Krakių herbas, Labanoro herbas, Lenkimų herbas, Notėnų herbas, Paluknio herbas, Sartininkų herbas, Skiemonių herbas, Surviliškio herbas, Šačių herbas, Šveicarijos herbas, Vėžaičių herbas, Viešvilės herbas 2012 m.  15 herbų – Buivydžių herbas, Dūkšto herbas, Gižų herbas, Grendavės herbas, Kaltanėnų herbas, Keturvalakių herbas, Krinčino herbas, Onuškio herbas, Piliuonos herbas, Saločių herbas, Slengių herbas, Turgelių herbas, Usėnų herbas, Užusalių herbas, Žarėnų herbas 2013 m.  10 herbų – Agluonėnų herbas, Girdžių herbas, Kvietinių herbas, Linksmakalnio herbas, Mickūnų herbas, Paberžės herbas, Pernaravos herbas, Pumpėnų herbas, Rokų herbas, Senosios Varėnos herbas 2014 m.  14 herbų – Bukonių herbas, Dubingių herbas, Gadūnavo herbas, Gudžiūnų herbas, Jankų herbas, Kretingalės herbas, Kulvos herbas, Kurklių herbas, Lumpėnų herbas, Medininkų herbas, Natkiškių herbas, Papilio herbas, Šilagalio herbas, Veprių herbas 2015 m.  9 herbai – Antazavės herbas, Dubičių herbas, Ilgakiemio herbas, Mastaičių herbas, Medingėnų herbas, Pravieniškių herbas, Šilėnų herbas, Turmanto herbas, Vidiškių herbas 2016 m.  13 herbų – Alantos herbas, Eržvilko herbas, Gelvonų herbas, Imbrado herbas, Naisių herbas, Nemėžio herbas, Panoterių herbas, Rudaminos herbas, Suvieko herbas, Šešuolių herbas, Šilų herbas, Upynos herbas, Viečiūnų herbas 2017 m.  7 herbai – Didžiosios Riešės herbas, Gasčiūnų herbas, Guostagalio herbas, Lauksargių herbas, Liubavo herbas, Saulėtekių herbas, Žemaitkiemio herbas 2018 m.  5 herbai – Lavoriškių herbas, Rudaminos herbas, Smalininkų herbas, Stalgėnų herbas, Videniškių herbas 2019 m.  11 herbų – Darbėnų herbas, Jurbarkų herbas, Kirnaičių herbas, Musninkų herbas, Pikelių herbas, Radailių herbas, Šateikių herbas, Šimkaičių herbas, Tūbinių herbas, Vadžgirio herbas, Žadeikių herbas 2020 m.  7 herbai – Kalnujų herbas, Kaulakių herbas, Krikštonių herbas, Lyduokių herbas, Pabarės herbas, Plutiškių herbas, Sujainių herbas 2021 m.  6 herbai – Bilionių herbas, Gudelių herbas, Igliaukos herbas, Kriaunų herbas, Pagirių herbas, Stakių herbas 2022 m.  7 herbai – Dotnuvos herbas, Kalvelių herbas, Namišių herbas, Slavikų herbas, Sudervės herbas, Zujūnų herbas, Žvirgždaičių herbas 2023 m.  6 herbai – Avižienių herbas, Kareivonių herbas, Skapiškio herbas, Subačiaus herbas, Sužionių herbas, Vidiškių herbas 2024 m.  6 herbai – Dūkštų herbas, Marijampolio herbas, Matuizų herbas, Pagirių herbas, Rukainių herbas, Višakio Rūdos herbas 2025 m.  11 herbų – Avilių herbas, Bezdonių herbas, Inturkės herbas, Joniškio herbas, Kurtuvėnų herbas, Suginčių herbas, Svirkų herbas, Šatrininkų herbas, Šerkšnėnų herbas, Šumsko herbas, Žemalės herbas

 Šaltiniai 

 Nuorodos 
 Lietuvos gyvenviečių herbai pagal heraldinius elementus